በኮሮና ወረርሽኝና በአንበጣ መንጋ ምክንያት የምርት እጥረት እንዳይከሰት እየተሠራ መሆኑ ተገለፀ
አዲስ አበባ፡- አሁን ላይ እንደ ዓለምም ሆነ እንደ አገር ከፍተኛ ሥጋት የሆነው የኮሮና (ኮቪድ 19) ወረርሽኝ ከበረሃ አንበጣ መንጋ ጋር ተዳምሮ የምርት እጥረት እንዳያስከትል የሚያስችል የተቀናጀ ተግባር እየተከናወነ መሆኑን የግብርና ሚኒስቴር አስታወቀ።በግብርና ሚኒስቴር የህዝብ
ግንኙነት ዳይሬክተር አቶ
አበራ ለማ ለአዲስ
ዘመን ጋዜጣ እንደተናገሩት፤
አሁን ላይ የተከሰተው
የአንበጣ መንጋ ሥርጭት
ቁጥሩ እንደየሁኔታው ሊጨምርና
ሊቀንስ ቢችልም በሦስት  አቅጣጫዎች መከሰቱን
ጠቁመዋል።አቶ አበራ እንዳሉት በአንድ በኩል በሶማሌ ላንድና በሶማሌ በኩል እንዲሁም በኬንያ በኩል የሚገባ መንጋ አለ። በሌላ በኩል ደግሞ በኬንያ እየተመለሰ ያለው የአንበጣ መንጋም በቦረና እና በደቡብ ኦሞ በኩል ተከስቷል፤ በዚህ መሰረት አልፎ አልፎ እያመለጠ የሚገባ ቢኖርም እንደየመንጋው ሁኔታ በየቀኑ የክትትልና የቁጥጥር ሥራው እየተከናወነ ይገኛል። ሆኖም በደቡብ ኦሞም ሆነ ቦረና አዋሳኝ አካባቢዎች አልፎ አልፎ የሚፈለፈልበት ሁኔታ ስላለ አገር ውስጥ የሚከሰተውን መንጋ የመቆጣጠር ሂደቱ ቦታዎችን ለይቶ እየተከናወነ ይገኛል።እንደ አቶ አበራ
ገለፃ፤ በዓለም የእርሻና
የምግብ ድርጅት ትንበያ
መሠረት የአንበጣ መንጋው
ክስተት እስከ ሐምሌና
ነሐሴ ይዘልቃል። ይህ
ከሆነ ደግሞ ለኢትዮጵያ
ለዋናው የመኸር ወቅት
ላይም የሚደርስ ብቻ
ሳይሆን፤ የበልግም ሆነ
የመስኖ ሰብል ላይ
ጉዳት የሚያደርስ ይሆናል።
በመሆኑም በተቻለ መጠን
በበልግም ሆነ በመስኖ
ሰብል ላይ ጉዳት
እንዳያደርስ እና የመኸር
ወቅት ላይ እንዳይደርስ
የመቆጣጠሩን ሥራ በአውሮፕላን
በመታገዝ እንዲሁም በመኪና
ላይ በሚጠመድና በሰው  ሃይል ጭምር
በሚከናወን ርጭት፣ በባህላዊ
መልኩም የማባረር ሥራ
በትኩረት የሚከናወን ይሆናል።
ሥራውም የአንበጣ መንጋው
ከኮቪድ 19 ክላስተር
ጋር ተደምሮ ተጨማሪ
የምርት እጥረት ችግር
እንዳይፈጥር ታስቦ ከተለያዩ
ዓለም አቀፍና የአገር
ውስጥ ተቋማት ጋር
በቅንጅት እየተሠራ ነው።የአንበጣ መንጋው በምርት ላይ ሊያስከትል የሚችለው ጉዳት ሊኖር ቢችልም ጉዳቱ እንዳይባባስ ከአገራዊ ቅንጅቱ ባለፈ የዓለም የእርሻና የምግብ ድርጅት የሚያወጣቸውን የትንበያ አቅጣጫዎች በመከተል የመከላከልና የመቆጣጠር ሥራው እየተከናወነ መሆኑን አቶ አበራ ተናግረዋል። አቶ አበራ እንዳሉት የመከላከል ሥራው ከተለያዩ አገራት በተለይ የምሥራቅ አፍሪካ አገራት ጋር በመናበብና በቅንጅት እየተሠራ ይገኛል። እናም በልግ አብቃይ በሆኑ አካባቢዎች ላይ በሙሉ አቅም ለማምረት ይሠራል። በተገዳኝም የተገኘን ውሃ በሙሉ አቅም ተጠቅሞ ሁለተኛ ዙር የመስኖ ልማት ሥራም በማከናወን የምግብ ዋስትናን የማረጋገጥ ሥራ በትኩረትና ቀጣይነት ባለው አግባብ ይከናወናል። ሦስተኛው ሥራም፣ ለመኸር ሥራ ዝግጅትና የግብዓት አቅርቦት ብሎም ሥርጭት በተቀመጠው አቅጣጫ ማከናወን ሲሆን፤ አራተኛው አቅጣጫ ከበረሃ አምበጣ መንጋን መከላከል ላይ ትኩረት ሰጥቶ መሥራት ነው።አቶ አበራ እንዳሉት፤ እነዚህ ሁሉም ሥራዎች ሲሰሩ ግን የኮሮና ቫይረስ ወረርሺኝን ሥርጭትን ከመግታት አኳያ ታስበው የሚሠሩ ሥራዎች ናቸው። ለዚህም በግብርናው መዋቅር፣ ለአርሶ አደሩና አርብቶ አደሩ በሽታው በሚሰራጭበትና በሚገታበት አግባብ ላይ ግንዛቤ የመፍጠር፤ የጤና ሚኒስቴርና የህብረተሰብ ጤና ኢንስቲትዩት የሚያወጣቸውን መመሪያዎች ሥራ ላይ እንዲያውሉ የማስገንዘብ ሥራዎች እየተሰሩ ይገኛሉ። በተመሳሳይ ወረርሽኙን ከመከላከል አኩአያ አርሶአደሩ ሥራውን ሲያከናውን የነበረበትን የሕብረት ሥራ አካላዊ ርቀትን ለመጠበቅ ስለማያስችልና የበሽታውን ሥርጭት ስለሚያባብሰው ለጊዜው ገታ በማድረግ በቤተሰብ ደረጃ ማከናወን ይጠበቅበታል።ከበረሃ አንበጣ መንጋ ቁጥጥር ጋር ተያይዞም፣ ህብረተሰቡ በባህላዊ ዘዴ በሚከናወንበት አካባቢም አካላዊ ርቀትን በጠበቀ ሁኔታ ሊሆን ይገባል።እንደ ሚኒስቴር መሥሪያ ቤቱ ከኮሮና ቫይረስ ወረርሽን ጋር የተቀመጡ አቅጣጫዎች አሉ ያሉት አቶ አበራ፤ ከእነዚህ ውስጥ የመጀመሪያው በሚቀጥለው የምርት ዘመን የምግብ እህል አቅርቦት እጥረት እንዳይኖር ምርትን ሊቀንሱ የሚችሉ ነገሮች ለይቶ አቅጣጫ ያስቀመጠበት ነው ብለዋል። ከዚህ አንፃር የበልግ ሥራውን በአግባቡ መፈፀም እንደ አንድ አቅጣጫ የተቀመጠ ሲሆን የአየር ትንበያውም የበልግ ወቅት ምቹ እንደሆነ የሜቲዎሮሎጂ ትንበያ ያሳያል ብለዋል። ይህ ደግሞ የሰብል ልማቱም ሆነ የጤና ጥበቃ ሥራው ጎን ለጎን የሚካሄድበት ሲሆን በዚህ መልኩ መሥራት ከተቻለም ምርታማነት ላይ ጫና ሳይፈጠርና የአርሶአደሮችም ጤና ችግር ላይ ሳይወድቅ፣ የምግብ አቅርቦት ችግር ሳይፈጠርና የኢኮኖሚው እድገትም ቀጣይ እንዲሆን በማድረግ ይሄን ክፉ ጊዜ ማለፍ ይቻላል። ለዚህ ደግሞ የልማት ጣቢያ ሠራተኞች ከጤና ኤክስቴንሽን ሠራተኞች ጋር በመሆን እየሠሩ ሲሆን፤ በየደረጃው ያለ አመራርም ይሄን የማስተባበርና የመደገፍ ሃላፊነቱን እንዲወጣ አቶ አበራ አሳስበዋል።ከግብርና ሚኒስቴር የተገኘ
መረጃ እንደሚያሳየው፤ የበረሃ
አምበጣ መንጋው ከተከሰተበት
ከሰኔ 2011 ጀምሮ
373 ሺህ 816 ሄክታር
መሬት ላይ አሰሳ
ተካሂዶ 222 ሺህ
557 ሄክታር መሬት ላይ
መከሰቱ ተረጋግጧል። ይሄን
መሰረት በማድረግም በ216
ሺህ 548 ነጥብ
45 ሄክታር መሬት ላይ
ርጭት የተከናወነ ሲሆን፤
ለዚህም 186 ሺህ
194 ሊትር ፀረ ተባይ
ጥቅም ላይ ውሏል።አዲስ ዘመን ሚያዚያ 9/2012ወንድወሰን ሽመልስ